Уснождрелни тубус
Уснождрелни тубус, орофарингелни ервеј, Сафаријев тубус медицинско је средство намењено за одржавање проходности дисајних путева пацијента унутар усне дупље, спречавањем западања језика уназад и затварања вилице. Користи се у службама хитне медицинске помоћи за одржавање проходности дисајних путева код пацијената у бесвесном стању, након повреда главе у току транспорта, или у операционој сали током маневара реанимације.

Тубус је анатомски обликован, што омогућава да се након уметања у усну дупљу спрече западање језика и опструкција (зачепљење) горњих дисајних путева и тиме обезбеди адекватни проток ваздуха кроз дисајне путеве у плућа.

Мада се у пракси користе различити модели уснождрелних тубуса (Mayo, Guedel,Safar, Bierman) између њих не постоји велика разлика у конструкцији, која је заснована на истим принципима.

Индикације 
Први корак у пружању прве помоћи је отварање дисајног пута које има за циљ пре свега отклањање било какве опструкције дисајног пута изазване:
 несвесним стањем;
 повредама усне дупље;
 крварењем из носа и усне дупље.

Најчешће индикације за примену тубуса јесу:

Бесвесно стање болесника
У овом стању болесник може изгубити заштитне рефлексе, што за последицу има гушење услед западања језка.
Кардиопулмоналне реанимације.
У КПР-у примена тубуса нашла је широку примену као средство за одржавање проходности дисајног путева.
Фиксација ендотрахелног тубуса
Уснождрелни тубус може се применити и код фиксације ендотрахеалног тубуса, како би се њиме спречило оштећење ендотрахеалног тубуса угризом.

Примена 
Тубус се поставља у уста конкавитетом према непцу и при гурању истог према назад врши се његово ротирање за 180° тако да конкавна страна належе на језик. Тубус се не може употребити код тризмуса и великих максилофацијалних повреда као ни код свесних особа.

Како се тубуси производа за различите величине главе и за све узрасте, пре његовог убацивања у усну дупљу прво треба изабрати одговарајућу величину. Правилна величина тубуса одређује се, на један од следећа два начина:
 Постављањем тубус са спољне стране лица од угла усана до врха ушне шкољке.
 Мерењем растојања од средине секутића до угла доње вилице.
Убацивање тубуса започиње забацивањем главе болесника пут назад. Потом се отварају уста болесника и врх тубуса уводи преко непца до назофаринкса. Затим се тубус окреће за 180 степени како конкавна страна налегла на језик и лагано потискује према ждрелу.

Ако је тубус правилно уведен и одговарајуће величине тубуса ће правилно лежати на уснама.

Код сумње на повреду вратне кичме а индиковано је постављање, уснождрелног тубуса, он се пласира након постављања главе болесника у неутралан положај..
Директно постављање тубуса
Ако се тубус поставља директно, пре његовог пласирања треба притиснути доњи део језика металном шпатулом а затим увести тубус. Уместо шпатуле то се може извести и притиском прста.

Величине 
Доступне величине носнождрелног тубуса приказане су у доњој табели:
{| class="wikitable"
! colspan="10" align="center" | Величина тубуса
|-
| align ="center" | Величина
| align ="center" | 000
| align ="center" | 00
| align ="center" | 0
| align ="center" | 1
| align ="center" | 2
| align ="center" | 3
| align ="center" | 4
| align ="center" | 5
|-
| align ="center" | Боја
| align ="center" bgcolor="#FFC0CB"|розе
| align ="center" bgcolor="#00008B"|<font color="#FFFFFF"> плава
| align ="center" bgcolor="#000000"|<font color="#FFFFFF"> црна
| align ="center" | бела
| align ="center" bgcolor="#00CD00"|зелана
| align ="center" bgcolor="#FFFF00"|жута
| align ="center" bgcolor="#FF0000"|црвена
| align ="center" bgcolor="#EE7600"|наранџаста
|-
| align ="center" | Дужина (cm)
| align ="center" | 4
| align ="center" | 5
| align ="center" | 6
| align ="center" | 7
| align ="center" | 8
| align ="center" | 9
| align ="center" | 10
| align ="center" | 11
|}

Компликације 
Неправилно постављен тубус
Неправилно постављен тубус може довести до повраћања, аспирације желудачног садржаја и појаве гушења.
Неадекватна величина тубуса
Када је тубус неадекватне величине (превелик), она може:
 Врши притисак на глотис и на тај начин затворити дисајне путеве
 Изазвати крварење у дисајним путевима.
Код првих знакова да пацијент не „прихвата” тубус, непрестаним кашљањем или гутањем, те ба треба одмах извадити.

Извори

Спољашње везе 

 Уснождрелни тубус

Медицинске процедуре
Ургентна медицина